CELEX: 62022CN0007
Language: bg
Date: 2022-01-04 00:00:00
Title: Дело C-7/22 P: Жалба, подадена на 4 януари 2022 г. от RQ срещу решението, постановено от Общия съд (трети състав) на 17 ноември 2021 г. по дело T-147/17, Anastassopoulos и др./Съвет и Комисия

14.3.2022   
            
            
               BG
            
            
               Официален вестник на Европейския съюз
            
            
               C 119/27
            
         
      Жалба, подадена на 4 януари 2022 г. от RQ срещу решението, постановено от Общия съд (трети състав) на 17 ноември 2021 г. по дело T-147/17, Anastassopoulos и др./Съвет и Комисия
      (Дело C-7/22 P)
      (2022/C 119/35)
      Език на производството: френски
      
         Страни
      
      
         Жалбоподател: RQ (представители: M. Meng-Papantoni, H. Tagaras, avocats)
      
         Други страни в производството: Съвет на Европейския съюз, Европейска комисия
      
         Искания на жалбоподателя
      
      
                  —
               
               
                  да се уважи жалбата и да се отмени обжалваното съдебно решение,
               
            
                  —
               
               
                  да се вземе решение за по-нататъшния ход на производството съгласно правото,
               
            
                  —
               
               
                  да се осъдят другите страни в производството да заплатят съдебните разноски.
               
            
         Основания и основни доводи
      
      На първо място, жалбоподателят изтъква, че Общият съд е изопачил жалбата му, що се отнася до вредоносното събитие.
      На второ място, жалбоподателят поддържа, че Общият съд е допуснал няколко грешки при прилагане на правото:
      Най-напред, що се отнася до отговорността на Съюза за неправомерно поведение, Общият съд е нарушил принципите на правовата държава и член 47 от Хартата на основните права като е постановил, че действията и бездействията на Еврогрупата по никакъв начин не могат да ангажират извъндоговорната отговорност на Съюза. Общият съд е нарушил и принципа на равно третиране като е постановил, че самото придобиване на облигации с допълнително намелена стойност от физически и юридически лица е достатъчно, за да се счете, че те се намират в същото или в сходно положение по смисъла на съдебната практика.
      По-нататък, Общият съд е допуснал грешки при прилагане на правото във връзка с обективната отговорност. Първо, според жалбоподателят Общият съд неправилно е изключил самото наличие на обективна отговорност. Второ, Общият съд е допуснал грешка при прилагане на правото при преценката на необичайния характер на вредата.